அவர்களுடன் சேர்ந்து நிற்கும்போது நமக்கும் அந்த ஆர்வக்கோளாறு பிடித்துக்கொள்ளத்தான் செய்கிறது. பல ஆயிரங்கள் செலவு செய்து மிகச்சிறந்த பேச்சாளர்கள், சிந்தனையாளர்களை அழைத்து அவர்களை முழுமையாகப் பயன்படுத்திக்கொள்ளாமல் உள்ளூர் கச்சேர்கள் மணிக்கணக்கில் மேடையில் இருக்க அவசரம் அவசரமாக சிறப்பு விருந்ததினருக்கு அரைமணி நேரம் கொடுத்து அதற்குள் அரங்கின் காவலாளி மணி அடிக்க அவனிடம் கெஞ்சிக் கூத்தாடி நூறு இருநூறு தள்ளி ஒரு பத்து நிமிடத்தைப் பிடித்து வைத்துக்கொண்டு ஒரு வழியாக விழா முடியும்போது பரிதாபமாக இருக்கிறது பசியுடன் நடந்துச் செல்லும் மகா மகா பிள்ஸ் 50 களைப் பார்க்கும்போது.அவர்களில் 98% சர்க்கரை நோய்க்காரர்களாக இருக்கலாம். விழா முடிந்து கிட்டத்தட்ட ஒரு மணி நேரம் பயண தூரத்திலிருந்து வந்திருப்பவர்கள் பலர். வர வர தமிழர்கள் நடத்தும் விழாக்களுக்கு கூட்டம் குறைந்து கொண்டிருப்பதாய் வருத்தப்படுவது மட்டும் போதாது. அதற்கான காரணங்களையும் அறிய முயல வேண்டும்.